ശബരിമല മുന്നൊരുക്കങ്ങള് സമയബന്ധിതമായി പൂര്ത്തിയാക്കും: മന്ത്രി കെ. രാധാകൃഷ്ണന് പമ്ബ: ശബരിമല മണ്ഡലകാലം തുടങ്ങുന്നതിനു മുന്പായി ബന്ധപ്പെട്ട വകുപ്പുതല പ്രവര്ത്തനങ്ങള് സമയബന്ധിതമായി പൂര്ത്തിയാക്കുമെന്ന് ദേവസ്വം വകുപ്പ് മന്ത്രി കെ.രാധാകൃഷ്ണന് പറഞ്ഞു.ശബരിമല തീര്ഥാടന മുന്നൊരുക്കങ്ങള് വിലയിരുത്താന് പമ്ബ ആഞ്ജനേയ ഓഡിറ്റോറിയത്തില് ചേര്ന്ന യോഗത്തില് അധ്യക്ഷത വഹിച്ചു സംസാരിക്കുകയായിരുന്നു മന്ത്രി.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂവകുപ്പുകള് ചെയ്യേണ്ട കാര്യങ്ങളും, വിവിധ വകുപ്പുകള് കൂടി ചേര്ന്ന് ചെയ്യേണ്ട കാര്യങ്ങള്ക്കും ആക്ഷന് പ്ലാന് ഉണ്ടാക്കി മണ്ഡല മകരവിളക്ക് കാലത്തിനു മുന്പായി പൂര്ത്തീകരിക്കണം. കോവിഡ് 19 മഹാമാരിയുടെ പശ്ചാത്തലം നിലനില്ക്കുന്നതിനാലാണ് ഇത്തവണയും ദര്ശനം വെര്ച്വല് ക്യൂ വഴി ക്രമീകരിച്ചിരിക്കുന്നത്. 25000 പേര് ദിവസേന വെര്ച്ച്വല് ക്യൂവിലൂടെ ദര്ശനം നടത്തും. 15.25 ലക്ഷം വെര്ച്വല് ക്യൂ ബുക്കിംഗിന് അനുമതി നല്കിയിട്ടുള്ളതില് പത്തു ലക്ഷത്തിലധികം പേര് ഇതു വരെ ബുക്ക് ചെയ്തു കഴിഞ്ഞു. ഇതര സംസ്ഥാനത്തു നിന്നു വരുന്ന ഭക്തര്ക്കായി ഏഴ് ഇടത്താവളങ്ങള് സ്ഥാപിക്കും. ഇവ 150 കോടി രൂപ മുതല് മുടക്കിലാണ് നിര്മിക്കുക. ഈ തീര്ഥാടന കാലത്ത് 470 കെഎസ്ആര്ടിസി ബസുകള് ശബരിമലയിലേക്ക് സര്വീസ് നടത്തും. ഇതില് 140 ബസുകള് നിലയ്ക്കല് പമ്ബ ചെയിന് സര്വീസ് നടത്തും. 100 ഓര്ഡിനറി ബസുകളും 40 എസി ബസുകളുമാണ് സര്വീസ് നടത്തുക.നിലയ്ക്കലില് ആരോഗ്യ വകുപ്പ് കോവിഡ് ടെസ്റ്റ് കേന്ദ്രം സ്ഥാപിക്കും. നിലയ്ക്കല്, പമ്ബ, സന്നിധാനം എന്നിവിടങ്ങളിലായി ശബരിമല ആശുപത്രികള് പ്രവര്ത്തിക്കും.